**HONOSÍTÁSI KÉRELEM MELLÉKLETEI**

**ELTE Állam- és Jogtudományi Kar doktori iskolái**

A külföldi bizonyítványok és oklevelek elismeréséről szóló 2001. évi C. törvény 1-6. § és 15. §, a külföldi bizonyítványok és oklevelek elismeréséről szóló 2001. évi C. törvény hatálya alá tartozó ügyekben eljáró hatóságok kijelöléséről, valamint a nyilatkozattételi kötelezettség alá eső szolgáltatások felsorolásáról szóló 33/2008. (II. 21.) Korm. rendelet 5/C. §-a, az Egyetemi Doktori Szabályzat (EDSZ) 90. § és ennek 6.1. mellékletét képező ÁJK Doktori Szabályzata (KDSZ) 47. §-a szerint a külföldön szerzett tudományos fokozat doktori fokozatként történő honosítását a szorgalmi időszakban az EDSZ 5. sz. mellékletében meghatározott formanyomtatványon, az Állam- és Jogtudományi, Politikatudományi Doktori Tanács elnökéhez címezve kell kérelmezni.

**A kérelmet és a mellékleteit az Állam- és Jogtudományi Doktori Iskola Titkárságán kell benyújtani: ELTE ÁJK Tanulmányi Hivatal,** 1053 Budapest, Kecskeméti utca 10–12.; phdjur@ajk.elte.hu; információk: <https://www.ajk.elte.hu/doktoriiskola>

(Politikatudományi honosítási eljárások megindításához segítséget nyújt Sturm Henrietta, a Politikatudományi Doktori Iskola ügyvivője szakértője: sturm.henrietta@ajk.elte.hu )

**Benyújtandó dokumentumok:**

**1.)** Honosítási kérelem **formanyomtatvány** hiánytalanul kitöltve, aláírva (1 példány); letölthető a Doktori Iskola honlapjáról (<https://www.ajk.elte.hu/doktoriiskola/dokumentumok> ). *(EDSZ 90. § (1) bekezdés)*

**2.)** Részletes szakmai **önéletrajz** (1 példány papíron).

**3.)** **Doktori értekezés** eredeti nyelven (1 példány bekötve), továbbá, ha a munka nem angol, német vagy francia nyelven készült, mellékelni kell a disszertáció hiteles magyar fordítását. *(EDSZ 90. § (6) bekezdés és KDSZ 47. § (1) bekezdés)*

**4.)** **Tézisek magyar és angol nyelven** (1-1 nyomtatott példány). (*EDSZ 90. § (10) bekezdés)*

**5.)** **Publikációs jegyzék** (1 nyomtatott példányban), amely igazolja, hogy a kérelmező rendelkezik legalább öt, az adott a szakterület által rangosnak tartott, lektorált tudományos folyóiratban, tanulmánykötetben megjelent tanulmánnyal, amelyek közül legalább három az értekezés témakörébe tartozó témát dolgoz fel. A publikációs jegyzékben kérjük megadni a kérelmezőnek a Magyar Tudományos Művek Tárában található publikációira való utalást is (MTMT link) (*KDSZ 29. § (1) bekezdés b) pont)*

**6.)** Hiánytalanul kitöltött, aláírt **adatlap a doktori értekezés nyilvánosságra hozatalához:** az Egyetemi Doktori Szabályzat 5. számú mellékletében található formanyomtatvány: ([https://www.ajk.elte.hu/doktoriiskola/dokumentumok)-](https://www.ajk.elte.hu/doktoriiskola/dokumentumok%29-)

Az adatlapot először word formátumban kitöltve, aláírás nélkül kell megküldeni a doktori iskola ügyintézőjének. Az adatlaphoz az ügyintéző igényli a DOI számot. Ezzel az azonosítóval kitöltve az ügyintéző visszaküldi aláírásra, és az ily módon kitöltött adatlapot kell aláírva a többi dokumentummal együtt beadni.

**7.)** A szerző által aláírt külön lapon az értekezéshez **4-4 kulcsszó magyar és angol nyelven** – 1 példányban. *(EDSZ 90. § (10) bekezdés)*

**8.)** MA vagy egyetemi **diploma hiteles másolata** és erről 1 másolt példány (a hiteles másolatot a kérelmező helyettesítheti azzal, ha bemutatja az eredeti diplomát, ebben az esetben a diplomáról kell 1 másolt példány). Ha az okirat nem magyar, angol, francia vagy német nyelvű, akkor a magyar nyelvű hiteles fordítása is szükséges, valamint erről 1 másolt példány. *(33/2008. (II. 21.) Korm. rend. 5/C. § (2) bekezdése)*

**9.)** Külföldi oktatási intézményben szerzett **PhD fokozatot igazoló diploma hiteles másolata** és erről 1 másolt példány (a hiteles másolatot a kérelmező helyettesítheti azzal, ha bemutatja az eredeti diplomát, ebben az esetben a PhD fokozatot igazoló diplomáról kell 1 másolt példány). Ha a diploma nem angol, német, francia vagy latin nyelvű, akkor a magyar nyelvű hiteles fordítása, valamint erről 1 másolt példány. *(EDSZ 90. § (4) bekezdés)*

**10.)** A külföldi oktatási intézmény által kiállított olyan okirat (**pl. leckekönyv) hiteles másolata**, amely hitelt érdemlően igazolja a PhD tanulmányok időtartamát, és a bizonyítvány vagy oklevél megszerzése érdekében előírt tanulmányi követelmények sikeres teljesítését: egy eredeti és 1 másolt példány (a hiteles másolatot a kérelmező helyettesítheti azzal, ha behozza és bemutatja az eredeti okiratot (pl. leckekönyvet), ebben az esetben az eredeti okiratról kell 1 másolt példány). Ha ez nem angol, francia vagy német nyelvű, akkor a magyar nyelvű hiteles fordítása, valamint erről 1 másolt példány. *(EDSZ 90. § (3) bekezdés b) pont)*

Ezek az okiratok **nem szükségesek**, ha a tudományos fokozatot kiállító külföldi oktatási intézményt az Európai Felsőoktatási Minőségbiztosítási Szövetség (European Association for Quality Assurance in Higher Education) teljes jogú tagjaként működő és az Európai Felsőoktatási Minőségbiztosítási Regiszterbe (European Quality Assurance Register for Higher Education) bejegyzett szervezet akkreditálta. (ld.: <https://www.enqa.eu/> )

**11.)** A kérelmező anyanyelvén kívül **egy idegen nyelv ismeretének igazolása (középfokú, komplex nyelvvizsga-bizonyítvány vagy ezzel egyenértékű okirat),** ld. 137/2008. (V. 16.) Korm. rend. – információ: <https://nyak.oh.gov.hu/> - az eredeti dokumentumokat be kell mutatni, továbbá 1-1 másolt példányt le kell adni. (*EDSZ 90. § (3) bekezdés d) pont)*

**12.)** A PhD fokozatot igazoló diplomát kiállító egyetem következő képzési nyelvei közül választva a kérelmező által **aláírt beleegyező nyilatkozat angol, német vagy francia nyelven** arról, hogy hozzájárul, hogy a PhD fokozatról szóló oklevelet kiállító egyetem tájékoztatást adhasson az ELTE Állam- és Jogtudományi Kar Doktori Tanácsának a PhD tanulmányokkal és a PhD fokozatot igazoló diplomával kapcsolatban (1 példány papíron)

**13.)** A honosítási **eljárási díjat (45.000 Ft) átutalással** kell kiegyenlíteni. Az átutaláshoz szükséges információk:

kedvezményezett: Eötvös Loránd Tudományegyetem

kedvezményezett bankszámla száma: 10032000-01426201-00000000

közlemény **(JOGÁSZOK): „Befizető neve” (ÁJK PHD) HONOSÍTÁSI DÍJA, A10401/16, A0110**

közlemény **(POLITOLÓGUSOK): „Befizető neve” (ÁJK PHD) POLITOLOGUS HONOSÍTÁSI DÍJA, A10401/16, A012**

**(Ezt a közleményt feltétlenül adja meg, mert egyébként a befizetés nem azonosítható).**

2022. január 1-től a Kar kizárólag átutalással teljesített befizetést tud elfogadni. A honosítási eljárásban csak akkor kerül sor eljárási cselekményekre, ha a díj beérkezett a fenti számlára. Az átutalás megtörténtét igazoló **banki kivonatot is kérjük csatolni** a dokumentációhoz.

**14.)** Az alábbi dokumentumok **emailen (****phdjur@ajk.elte.hu****) vagy írott CD-n/pendrive-on 1 példányban**:

- az 1. pontban leírt kitöltött és aláírt formanyomtatvány (szkennelve);

- szakmai önéletrajz;

- doktori értekezés Word dokumentumként és PDF/A formátumban egyaránt;

- tézisfüzet magyar és angol nyelven PDF/A formátumban;

- az 5. pont szerinti **publikációs jegyzék** PDF/A formátumban;

- a 6. pontban szereplő, aláírt **adatlap** (szkennelve;)

- a 7. pontban leírt **kulcsszavak** (Word dokumentum);

- a 8-11. pontokban részletezett okiratokról (és ha szükséges, a hivatalos fordításokról) készült másolatok (szkennelve)

- a 12. pontban szereplő aláírt nyilatkozat másolata (szkennelve);

- a 13. pontban írt, a honosítási díj befizetését igazoló banki kivonat szkennelt példánya;

Az email tárgyában, az adathordozón és CD esetében annak a tokján legyen feltüntetve a honosítást kérelmező neve, valamint a „Doktori értekezés, tézisek, publikációk” kifejezés. Pendrive esetében egy borítékon kérjük ugyanezt feltüntetni!

**A TUDOMÁNYÁGI DOKTORI TANÁCS KIZÁRÓLAG FORMAILAG TELJES KÉRELMEKKEL FOGLALKOZIK.**